Ռոբերտ Եվդոկիմով

Ռոբերտ Գեննադևիչ Եվդոկիմով (ռուս.՝ Роберт Геннадьевич Евдокимов, փետրվարի 27, 1970(1970-02-27), Նիժնեկամսկ, Թաթարստանի Ինքնավար Խորհրդային Սոցիալիստական Հանրապետություն, ՌԽՖՍՀ, ԽՍՀՄ), խորհրդային և ռուսական ֆուտբոլիստ, մարզիչ։


== Խաղացողի կարիերա ==


=== Ակումբային ===
Նիժնեկամսկի մարզադպրոցի սան է (առաջին մարզիչը՝ Վալերի Միխայլովիչ Մախլեպով)։ Ավարտել է նաև Վոլգոգրադի սպորտային ինտերնատը, որտեղ սովորել է 1984-ից 1988 թվականներին։ Խաղացողի կարիերան սկսել է խորհրդային ստորին լիգաների թաթարական ակումբներում (Նաբերեժնիե Չելնիի «Տուրբինա» և «Տորպեդո/ԿԱՄԱԶ», Կազանի «Ռուբին»)։ 1990 թվականին դարձել է երկրորդ ստորին լիգայի 7-րդ տարածաշրջանի հաղթող «ԿԱՄԱԶ» ակումբի կազմում։ 1992 թվականին «ԿԱՄԱԶ» ակումբի կազմում դարձել է Առաջին լիգայի Կենտրոն տրածաշրջանի հաղթող, իսկ ակումբն իրավունք է ստացել հանդես գալու բարձրագույն լիգայում։  1993-1996 թվականներին խաղացել է բարձրագույն լիգայում «ԿԱՄԱԶ/ԿԱՄԱԶ-Չալիի» կազմում։ Ռեկորդակիր է «ԿԱՄԱԶ» ակումբի կազմում անցկացրած խաղերի թվով (291)։ 1995 թվականին խփել է լավագույն գոլերից մեկը բարձրագույն լիգայում։ 1997 թվականի սկզբին տեղափոխվել է Մոսկվայի «Սպարտակ» ակումբ, որը 1997 մրցաշրջանի արդյունքներով դարձել է երկրի չեմպիոն։ Մոսկվայի թիմի կազմում այդ մրցաշրջանում անցկացրել է 4 խաղ լիգայում (1 գոլ), 2 խաղ երկրի գավաթ խաղարկությունում և 4 խաղ երկրորդ թիմում՝ երրորդ լիգայում։ Նույն թվականի հուլիսին վերադարձել է «ԿԱՄԱԶ-Չալի» ակումբ և այդտեղ անցկացրել մրցաշրջանի մնացած մասը, որի արդյունքներով ակումբը դուրս է մնացել բարձրագույն լիգայից։ 1997 մրցաշրջանի ընթացքում «Սպարտակի» կազմում գրավել է ԿԱՄԱԶ-ի դարպասը, ԿԱՄԱԶ-ի կազմում՝ «Սպարտակի» դարպասը, ընդ որում՝ երկու դեպքում էլ թիմերը, որի կազմում հանդես էր գալիս Եվդոկիմովը, պարտվել են (1:2 և 2:6 հաշիվներով)։ 1998 թվականի ամռանը հեռացել է Չելնիի ակումբից, որը 1998 մրցաշրջանի արդյունքներով դուրս է մնացել նաև առաջին դիվիզիոնից։ Մրցաշրջանի մնացած մասն անցկացրել է Ռամենսկոեի «Սատուրն» ակումբում, որը նույն թվականին հաղթել է առաջին դիվիզիոնում։ 1999 թվականին վերջին անգամ հանդես է եկել բարձրագույն լիգայում՝ խաղալով «Կռիլյա Սովետովի» կազմում, որտեղից հեռացել է մրցաշրջանի ընթացքում։ Խաղացողի կարիերայի վերջին մի քանի տարիներն անցկացրել է Պրիկամիեի տարբեր ակումբներում, որ հանդես էին գալիս առաջին և երկրորդ դիվիզիոններում։ Ընդհանուր առմամբ ԿԱՄԱԶ-ի կազմում Եվդոկիմովն անցկացրել է 275 խաղ (38 գոլ) երկրի առաջնության տարբեր լիգաներում, 11 խաղ Ռուսաստանի գավաթի խաղարկությունում և 6 խաղ (1 գոլ) 1996 թվականի Իտերտոտոյի գավաթի խաղարկությունում։


=== Հավաքականում ===
Ռուսաստանի հավաքականի կազմում անցկացրել է մեկ ոչ պաշտոնական խաղ ընդդեմ աշխարհի հավաքականի 1994 թվականի օգոստոսի 7-ին Սանկտ Պետերբուրգում։
Ռուսաստանի ուսանողական հավաքականի կազմում մասնակցել է երկու Համաշխարհային Ունիվերսիադաների Բուֆալոյում (ԱՄՆ) 1993 թվականին (5 խաղ, 3 գոլ) և Ֆուկուոկեում (Ճապոնիա) 1995 թվականին (6 խաղ, 2 գոլ), վերջինում դարձել է բրոնզե մեդալակիր։


== Մարզչական կարիերա ==


=== «ԿԱՄԱԶ» (երիտ.) ===
Մարզչական կարիերան սկսել է 2005 թվականին Նաբերեժնիե Չելնիում «ԿԱՄԱԶ»-ի ֆուտբոլիստների նախապատրատման կենտրոնում, մարզել է երիտասարդական թիմը (1988 թվականին ծնված խաղացողներին), հետագայում գլխավորել է ԿԱՄԱԶ-ի երկրորդ կազմը, որը հանդես էր գալիս սիրողական ֆուտբոլային լիգայի Պրիվոլժե տարածաշրջանում։


=== «Ալնաս», «ՍՕՅՈՒԶ-Գազպրոմ» ===
2006 թվականի օգոստոսին նշանակվել է երկրորդ դիվիզիոնի «Ալնաս» (Ալմետևսկ) ակումբի մարզիչ։


=== «ԿԱՄԱԶ» ===
Դրանից հետո տեղափոխվել է Առաջին դիվիզիոնի «ԿԱՄԱԶ» ակումբ, որտեղ աշխատել է երկու տարի Առաջին դիվիզիոնի/ՖԱԼ առաջնությունում։ 2010 թվականի ակումբների հարցման արդյունքում ճանաչվել է Առաջին դիվիզիոնի լավագույն մարզիչ, իսկ Ֆավորիտ մրցանակաբաշխությունում, որն անցկացվել է OneDivision.ru պորտալի կողմից, զբաղեցրել է 2-րդ տեղը։ ԿԱՄԱԶ-ը Առաջին դիվիզիոնում այդ ժամանակ զբաղեցրել է 4-րդ հորիզոնականը (կարող էր լինել երրորդը, եթե հաղթեր Նիժնի Նովգորոդի դեմ վերջին խաղում) և կարող էր անցնել Պրեմիեր Լիգա, բայց ֆինանսական հնարավորությունների պատճառով ընդգրկվել է Կրասնոդար ակումբը։


=== «Գազովիկ»/«Օրենբուրգ» ===
Գլխավորելով Օրենբուրգի «ԳԱզովիկը» (պայմանագիրը կնքվել է դեկտեմբերի սկզբին 2,5 տարով), որը գտնվում էր մրցաշարային բարդ իրավիճակում (թիմն ունեցել է միավորների պակաս)՝ գրեթե որոշել է ՖԱԼ-ում մնալու խնդիրը (հաղթել է անցումային մրցաշրջանի երկրորդ փուլի առաջնություն), բայց առաջին պարտությունը, որ տեղի է ունեցել «Բալթիկայի» դեմ եզրափակիչ խաղում, թույլ չի տվել պահպանել տեղը ՖԱԼ-ում։ Ռոբերտ Եվդոկիմովը մնացել է ակումբում, և «Գազովիկը» վերադարձել է ընդամենը մեկ մրցաշրջան հետո՝ հաղթելով «Ուրալ-Պովոլժիե» տարածաշրջանում, ապա երկու անգամ զբաղեցրել է հինգերորդ տեղը ՖԱԼ-ում՝ զուգահեռաբար դուրս գալով Ռուսաստանի գավաթի խաղարկության կիսաեզրափակիչ, որտեղ տասնմեկ մետրանոցներով զիջել է Մոսկվայի «Լոկոմոտիվին» (2015), և նվաճելով ՖԱԼ գավաթը (2016), որտեղ Եվդոկիմովը ճանաչվել է լավագույն մարզիչ։ Ռոբերտը երկու անգամ ճանաչվել է մրցաշրջանի լավագույն մարզիչ ՖԱԼ-ում 2014/2015 և 2015/2016 մրցաշրջաններում։ 2016 թվականին «Գազովիկը» ժամկետից շուտ ձևակերպել է անցում Պրեմիեր լիգա և զբաղեցրել առաջին տեղը ՖԱԼ-ում։ Պրեմիեր լիգայում մրցաշրջանի արդյունքում (պարբերական առաջնություն) ակումբն զբաղեցրել է 13-րդ տեղը և մասնակցել փլեյ-օֆֆի խաղերին, որտեղ տասնմեկ մետրանոցների արդյունքում զիջել է Խաբարովսկի ՍԿԱ-ին (առաջին և պատասխան խաղերը, ինչպես նաև ավելացված ժամանակ ավարտվել են 0:0 հաշվով), ինչից հետո փոփոխություններ են տեղի ունեցել ակումբի մարզչական ու ղեկավար կազմում, և Ռոբերտ Եվդոկիմովը հեռացել է ակումբից։


=== «Տոբոլ» ===
2017 թվականի հուլիսի 7-ին որպես գլխավոր մարզիչ գլխավորել է Ղազախստանի «Տոբոլ» (Կոստանայ) ակումբը։ Եվդոկիմովի գլխավորությամբ անցկացված առաջին խաղում «Տոբոլն» արտագնա խաղում Եվրոպայի Լիգայի որակավորման փուլում հաղթել է Պավլոդարի «Իրտիշին»։ Մրցաշրջանի արդյունքում Տոբոլը զբաղեցրել է հինգերորդ տեղը մրցաշարային աղյուսակում և չի կարողացել հանդես գալ Եվրոպայի Լիգայում, Իրտիշին զիջելով 1 միավորով,չնայած առաջնության ընթացքում «Տոբոլը» Եվդոկիմովի գլխավորությամբ արդեն երկու անգամ հաղթել էր «Իրտիշին» իր դաշտում, ինչից հետո Եվդոկիմովի հետ պայմանագրի ժամկետը չի երկարաձգվել։


=== «Ռոտոր» ===
2018 թվականի մայիսի 29-ին զբաղեցրել է «Ռոտոր» ակումբի գլխավոր մարզչի պաշտոնը։ Ռուսաստանի Գավաթի 1/32 եզրափակչում «Սյուզրան-2003» ակումբին պարտվելուց հետո հայտարարվել է, որ ակումբի ղեկավարությանը կխնդրի դադարեցնել իր պայմանագիրը։ Այդ որոշմանը նախորդել է հրաշալի խաղերի շարք, որ անցկացրել է «Ռոտորը» ՖԱԼ առաջնությունում։ Իրենց հերթին ակումբի խաղացողները աջակցել են Եվդոկիմովին, և ակումբի ղեկավարությանը խնդրել նրան թողնել իր պաշտոնում։ Արդյունքում աշխատանքից ազատման դիմումը չի ընդունվել։ 2018 թվականի նոյեմբերի 24-ին «Շիննիկից» կրած տնային պարտությունից հետո (1:3) ազատվել է աշխատանքից։ Աշխատանքից ազատվելու պահին «Ռոտորը» 24 տուրից հետո հավաքել էր 28 միավոր և զբաղեցնում էր 15-րդ տեղը մրցաշարային աղյուսակում։


== Ձեռքբերումներ ==


=== Ակումբային ===


==== Որպես ֆուտբոլիստ ====
«ԿԱՄԱԶ»Ռուսաստանի Առաջնի լիգայի հաղթող - 1992 («Կենտրոն» տարածաշրջան) (անցում  բարձրագույն լիգա)
ԽՍՀՄ երկրորդ ստորին լիգայի հաղթող - 1990 (7-րդ տարածաշրջան)«Սպարտակ» (Մոսկվա)Ռուսաստանի չեմպիոն - 1997 (Եվդոկիմովն ինքն այդ տիտղոսի մասին ասել է «Ես այնտեղ չեմ խաղացել, ես այնտեղ եղել եմ»)«Սատուրն»Առաջին դիվիզիոնի հաղթող - 1998


==== Որպես մարզիչ ====
«Օրենբուրգ»Երկրորդ դիվիզիոնի հաղթող - 2012/13 («Ուրալ-Պովոլժիե» տարածաշրջան) (անցում ՖԱԼ առաջնություն)
ՖԱԼ առաջնության հաղթող - 2015/16 (անցում Պրեմիեր Լիգա)
ՖԱԼ Գավաթի հաղթող - 2016


=== Անհատական ===
«ԿԱՄԱԶ»Առաջին դիվիզիոնի/ՖԱԼ 2010 մրցաշրջանի լավագույն մարզիչ«Օրենբուրգ»ՖԱԼ 2014/15 մրցաշրջանի լավագույն մարզիչ
ՖԱԼ 2015/16 մրցաշրջանի լավագույն մարզիչ
ՖԱԼ գավաթի խաղարկության լավագույն մարզիչ – 2016


== Մարզչական վիճակագրություն ==
Ներպետական (ազգային) մրցաշարեր

Ծանոթագրություններ
Հաշվի չի առնվել «ԿԱՄԱԶ»-ի 3:0 (+:-) տեխնիկական հաղթանակն ընդդեմ «Ժեմչուժինա-Սոչիի» ՖԱԼ-2011/2012 առաջնությունում:
Աղյուսակները կազմվել են հաշվի առնելով այն հանգամանքը, որ Ռուսաստանի Գավաթի խաղարկությունում հաշվարկվել են միայն խաղերի հիմնական ժամանակի հաշիվը (առանց ավելացված ժամանակի և 11 մետրանոցների շարքի)։


== Ծանոթագրություններ ==